is is is en en en pt is en is is en is is is is is is is is is is is is is is is is is is is hbs_lat is is is is is is is is is en is is is is is is is is is is is is is is es fr is is is is is es is is is is is hu pt en is is is da is en es
Hvítabandið | Bandalag kvenna í Reykjavík
Gleðigjafanir – Nefnd um málefni eldri borgara
Kvenstúdentafélag Íslands – Félag háskólakvenna
POWERtalk International á Íslandi
Silfur – nútíma kvenfélag
Hvítabandið var stofnað 17. apríl 1895 og hét þá fyrst Bindindisfélag kvenna. Var Ólafía
Jóhannsdóttir aðalhvatamaður að stofnun þess en Hvítabandið er næst elsta kvenfélagið í Reykjavík. Félagið gerðist aðili að Kristilegu alheims bindindisfélagi kvenna á stofnári sínu og er nafni þess var breytt í The White Ribbon, tók félagið hér upp nafnið Hvítabandið.
Það voru um 18 konur sem voru stofnfélagar en þeim fjölgaði ört og urðu 50 um sumarið 1895. Í dag er svipaður fjöldi í Hvítabandinu og það er opið bæði konum og körlum og er einn karlmaður í félaginu.
Frá upphafi hefur Hvítabandið helgað sig mannúðar- og líknarmálum. Einkunnarorð félagsins eru: “Fyrir Guð, heimilið og þjóðina.”
Sjúkrahús Hvítabandsins við Skólavörðustíg sem félagið reisti á eigin kostnað og starfrækti í tæpan áratug var vígt 18. febrúar 1934 og voru sjúkrarúmin 38. Sjúkrahúsið var fyrst rekið sem sjálfseignarstofnun en síðar var Reykjavíkurborg afhent eignin að gjöf með öllum áhöldum og innanstokksmunum. Hefur félagið alla tíð haft sterka tengingu við sjúkrahúsið og látið sig starfið þar varða. Í dag er þar rekin göngudeild geðdeildar frá Landsspítalanum fyrir fólk með átröskun.
Í tilefni af 100 ára afmæli félagsins árið 1995 var gefin út bókin Aldarspor sem Margrét Guðmundsdóttir sagnfræðingur ritaði fyrir félagið og er þar rakin saga félagsins í máli og myndum.
Fundir eru haldnir einu sinni í mánuði yfir veturinn, fyrsta miðvikudag, á Hallveigarstöðum við Túngötu. Er gjarnan reynt að bjóða upp á fræðslu- og skemmtiefni. Þá er einnig farið í ferðalög á sumrin og er þátttaka mjög góð.
Nýir félagar eru ávallt velkomnir. Félagið er með heimasíðu.
Aðalfjáröflun félagsins er verslun sem hefur verið rekin frá árinu 1986 í Furugerði 1 þar sem eru þjónustuíbúðir aldraðra. Áður fyrr byggðist fjáröflun eingöngu á árlegum basar og merkjasölu.
Hefur þú áhuga á að taka þátt? Hafðu samband við formann félagsins, Dagmar Sigurðardóttur, sími 565-8774/843-3957, netfang: hvitabandid (hjá) hvitabandid.is eða mættu á fund Hvítabandsins en allir fundir félagsins eru auglýstir á heimasíðunni www.hvitabandid.is
Bandalag kvenna í Reykjavík
Umsókn um styrk í Starfsmenntunarsjóð ungra kvenna
Opinn fræðslufundur í tilefni af aldarafmæli Bandalags kvenna í Reykjavík
Vegleg gjöf frá Thorvaldsensfélaginu á 100 ára afmæli Bandalags kvenna í Reykjavík
BKR auglýsir eftir umsóknum um styrki í Starfsmenntunarsjóð ungra kvenna. Frestur til 19. júní.
Proudly powered by WordPress